รัฐบาลไทย-ข่าวทำเนียบรัฐบาล-ศธ.จัดการประชุมสัมมนาทางวิชาการ และการจัดทำแผนยุทธศาสตร์แบบบูรณาการด้านการศึกษา เพื่อรองรับการพัฒนาเมืองต้นแบบ "สามเหลี่ยมมั่นคง  มั่งคั่ง  ยั่งยืน" (2/2)
วันศุกร์ที่ 10 กุมภาพันธ์ 2560
ศธ.จัดการประชุมสัมมนาทางวิชาการ และการจัดทําแผนยุทธศาสตร์แบบบูรณาการด้านการศึกษา เพื่อรองรับการพัฒนาเมืองต้นแบบ "สามเหลี่ยมมั่นคง  มั่งคั่ง  ยั่งยืน" (2/2)
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เข้าร่วมรับฟังและเป็นประธานปิดการประชุมสัมมนาทางวิชาการ และการจัดทําแผนยุทธศาสตร์แบบบูรณาการด้านการศึกษา เพื่อรองรับการพัฒนาเมืองต้นแบบ "สามเหลี่ยมมั่นคง มั่งคั่ง ยั่งยืน"
โดยมีพล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ,นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐาน,นายอํานาจ วิชยานุวัติ ผู้ช่วยเลขาธิการคณะกรรมการการศึกษาขั้นพื้นฐาน เข้าร่วมการประชุมสัมมนาครั้งนี้ตลอดระยะเวลา2วันซึ่งจัดขึ้นระหว่างวันที่8-9กุมภาพันธ์ 2560 ณ โรงแรมหรรษาเจบี อําเภอหาดใหญ่จังหวัดสงขลา
นายนพพร มากคงแก้ว ผู้อํานวยการสํานักพัฒนาการศึกษาเขตพัฒนาพิเศษเฉพาะกิจจังหวัดชายแดนภาคใต้ และคณะได้ร่วมนําเสนอแผนยุทธศาสตร์ด้านการศึกษาการพัฒนาเมืองต้นแบบ “สามเหลี่ยม มั่นคง มั่งคั่ง ยั่งยืน”ภายใต้วิสัยทัศน์“ขับเคลื่อนธุรกิจ เศรษฐกิจ ด้วยการศึกษาทุกระดับแบบสอดคล้องต่อเนื่อง”ซึ่งสอดคล้องกับกรอบยุทธศาสตร์ชาติ ระยะ 20 ปี (พ.ศ.2560-2579) ทั้ง6ด้าน คือ1) ความมั่นคง 2) การสร้างความสามารถในการแข่งขัน 3) การลงทุนในทรัพยากรมนุษย์ 4) การสร้างโอกาสความเสมอภาคและการลดความเหลื่อมล้ําทางสังคม 5) การสร้างการเติบโตบนคุณภาพชีวิตที่เป็นมิตรกับสิ่งแวดล้อม 6) การปรับสมดุลและพัฒนาระบบการบริหารจัดการภาครัฐ
แผนยุทธศาสตร์ด้านการศึกษาการพัฒนาเมืองต้นแบบ“สามเหลี่ยม มั่นคง มั่งคั่ง ยั่งยืน”ได้กําหนดกรอบการดําเนินงานเช่นเดียวกันทั้ง 3 เมือง คือ 1) อําเภอหนองจิก จังหวัดปัตตานี ซึ่งเป็นเมืองต้นแบบ “เกษตรอุตสาหกรรมก้าวหน้าผสมผสาน” 2) อําเภอเบตง จังหวัดยะลา เมืองต้นแบบ “การพัฒนาที่พึ่งพาตนเองอย่างยั่งยืน” 3) อําเภอสุไหงโก-ลก จังหวัดนราธิวาส เมืองต้นแบบ “การค้าขายชายแดนระหว่างประเทศ”ภายใต้ 6 ยุทธศาสตร์ 86 กลยุทธ์ 60 โครงการ และ 66 รายวิชา/หน่วยการเรียนดังนี้
ยุทธศาสตร์ที่ 1การสร้างความเข้าใจ เข้าถึง พัฒนา เพื่อสร้างความมั่นคง
ยุทธศาสตร์ที่2การสร้างเครือข่ายระหว่างสถานศึกษาภายใน ภายนอก ในระดับต่างๆ และเครือข่ายกับภาคเอกชน ประชาคม และประชารัฐ เพื่อความสามารถในการแข่งขัน
ยุทธศาสตร์ที่3การแสวงหาต้นทุนและกลุ่มผู้นําในการเป็นตัวแทนการเปลี่ยนแปลงเพื่อการพัฒนาและเสริมสร้างศักยภาพคน
ยุทธศาสตร์ที่4การสร้างการเรียนรู้ของนักเรียนนักศึกษา ด้วยโครงการทางธุรกิจ เพื่อสร้างโอกาส ความเสมอภาคและเท่าเทียมกันทางสังคม ภายใต้หลักการพัฒนาตามหลักปรัชญาเศรษฐกิจพอเพียง
ยุทธศาสตร์ที่5การสอนการแนะนําทั้งในและนอกระบบการศึกษา เพื่อสร้างการเติบโตของคุณภาพชีวิต ที่เป็นมิตรกับสิ่งแวดล้อม
ยุทธศาสตร์ที่6การขับเคลื่อนธุรกิจและเศรษฐกิจประเทศ ด้วยงานวิจัยทุกระดับ เพื่อปรับการสมดุลและพัฒนาระบบบริหารจัดการภาครัฐ และภาคเอกชน
การขับเคลื่อนของกระทรวงศึกษาธิการเพื่อพัฒนาเมืองต้นแบบฯคือ"มุ่งผลิตพัฒนากําลังคนให้สอดคล้องรองรับการพัฒนาเมืองต้นแบบ (เรียนแล้วมีงานทําในพื้นที่)มีคณะกรรมการศึกษาธิการจังหวัด (กศจ.) เป็นกลไกการขับเคลื่อน โดยยึดแนวทางการบูรณาการการศึกษาทุกระดับ ทุกระบบ เพื่อรองรับการพัฒนาและเชื่อมโยงกับทุกภาคส่วน"
นายภาณุ อุทัยรัตน์ เลขาธิการคณะกรรมการขับเคลื่อนการแก้ไขปัญหาจังหวัดชายแดนภาคใต้ในระดับพื้นที่ (คปต.ส่วนหน้า)กล่าวให้ข้อเสนอแนะเพิ่มเติมว่าจากการที่คณะรัฐมนตรีได้มีมติเมื่อวันที่ 4 ตุลาคม 2559 เห็นชอบหลักการโครงการเมืองต้นแบบ "สามเหลี่ยม มั่นคง มั่งคั่ง ยั่งยืน" (ปี พ.ศ.2560-2563) เพื่อต้องการพัฒนาเศรษฐกิจและสังคมให้กับพื้นที่ 3 อําเภอในจังหวัดชายแดนภาคใต้
ปัจจุบันพบว่าประชาชนมีความเข้าใจในการเป็นเมืองต้นแบบ "สามเหลี่ยม มั่นคง มั่งคั่ง ยั่งยืน" มากขึ้น แต่ก็ต้องการให้หน่วยงานที่เกี่ยวข้องช่วยในเรื่องการปรับทัศนคติของประชาชนและผู้เรียนให้เข้ามาเรียนสายวิชาชีพหรือเกษตรกรรมให้มากขึ้นเช่น แนวคิดการทําเกษตรไม่จน การทําเกษตรแบบประณีต ซึ่งถือเป็นกระแสใหม่ เช่น การปลูกลองกอง ซึ่งผลศึกษาวิจัยพบว่าหากมีการตัดแต่งกิ่ง จะได้ราคาผลผลิตมากกว่าการปลูกแบบเดิม ๆ และหากครูมาทําเกษตรเพิ่มขึ้นก็ยิ่งจะช่วยลดรายจ่ายและหนี้สินครูอีกด้วย
นอกจากนั้น ควรนําโครงการในพระราชดําริ เช่น บัญชีครัวเรือนมากําหนดไว้ในยุทธศาสตร์ด้านการศึกษาการพัฒนาเมืองต้นแบบฯ ด้วย
นายไกรศร วิศิษฎ์วงค์ รองเลขาธิการศูนย์อํานวยการบริหารจังหวัดชายแดนใต้ (ศอ.บต)กล่าวเสนอแนะว่ายุทธศาสตร์ด้านการศึกษาการพัฒนาเมืองต้นแบบฯ นอกจากจะต้องเชื่อมโยงกับกรอบยุทธศาสตร์ชาติ ระยะ 20 ปี (พ.ศ.2560-2579) แล้ว ต้องเชื่อมโยงกับกระแสโลกด้วย เช่น วาระของสหประชาชาติในการพัฒนาภายหลังปี พ.ศ. 2558 คือ การจัดทําเป้าหมายการพัฒนาที่ยั่งยืน (Sustainable Development Goals–SDGs) ที่ได้เริ่มต้นขึ้นอย่างเป็นทางการเมื่อ 1 มกราคม 2559 ที่ผ่านมา
โดยได้กําหนดเป้าหมายแนวทางการพัฒนาตามหลัก5PคือProsperity-People-Planet-Peace-Partnership
นอกจากนี้ การเป็นเมืองต้นแบบ ระบบการศึกษาควรให้ความสําคัญต่อการพัฒนา"นักการค้านักการตลาดและนักธุรกิจ"ให้เกิดขึ้นในพื้นที่นี้ให้มากขึ้น เพราะจะช่วยเสริมสร้างยุทธศาสตร์การพัฒนาได้อีกทางหนึ่ง
พล.อ.สุรเชษฐ์ ชัยวงศ์ รมช.ศึกษาธิการกล่าวว่า วันนี้ถือเป็นวันแห่งความสําเร็จของแนวทางการพัฒนาด้านการศึกษาในการเป็นเมืองต้นแบบ ที่ถือว่าสําเร็จไปแล้วครึ่งหนึ่ง ส่วนอีกครึ่งหนึ่งก็อยู่ที่การนําแผนยุทธศาสตร์ด้านการศึกษาการพัฒนาเมืองต้นแบบไปสู่การปฏิบัติให้เกิดผลสัมฤทธิ์ เพื่อส่งผลสู่ความสําเร็จของการเป็นเมืองต้นแบบ คือ ทําให้ระบบเศรษฐกิจและสังคมในพื้นที่ดีขึ้น อันจะส่งผลถึงบรรยากาศและมูลค่าการลงทุนสูงขึ้น และผู้คนก็จะมีงานทํามากขึ้นด้วย
นอกจากนี้ ฝากหน่วยงานทางการศึกษาทุกระดับ เร่งยกระดับพัฒนาคุณภาพการศึกษาในพื้นที่จังหวัดชายแดนภาคใต้ให้สูงขึ้นแม้ว่าช่วง2ปีที่ผ่านมา คุณภาพและผลสัมฤทธิ์ทางการเรียนการสอนในพื้นที่จะสูงขึ้นแล้วก็ตาม ดูได้จากตัวชี้วัดที่สําคัญคือ ผลการสอบO-NETสูงขึ้น แต่ก็ยังด้อยกว่าภาคอื่น
จึงขอให้ทํางานประสานและร่วมมือกันอย่างใกล้ชิด เพราะการทํางานที่เป็นเอกภาพ มีการบูรณาการจัดการศึกษาทุกหน่วยงานเข้าด้วยกัน จะส่งผลให้แผนการดําเนินงานชัดเจนเป็นรูปธรรม ตาม7จุดเน้น ที่ได้กําหนดไว้ในแผนปฏิบัติการการพัฒนาการศึกษาจังหวัดชายแดนภาคใต้ ปีงบประมาณ พ.ศ.2560 เพื่อให้พื้นที่ชายแดนภาคใต้เกิดความสันติสุขอย่างยั่งยืน
"อยากให้คนไทยเข้าถึงคุณภาพการศึกษา ให้การศึกษาและการเรียนรู้ตลอดชีวิตอยู่ในสังคมไทย ให้คนไทยจบแล้วมีอาชีพมีงานทํา ให้การศึกษาเป็นรากฐานความมั่นคงของการพัฒนาพื้นที่และประเทศ สามารถแข่งขันบนเวทีโลกได้"พล.อ.สุรเชษฐ์ ชัยวงศ์ รมช.ศึกษาธิการ กล่าว.